《符倅同游雁荡赓其所和范相游山韵》
宋代·吴芾

高才独立万夫却，险语磨崖山鬼愕。
翕然万口竞流传，一字谁能加笔削。
自怜庸钝百不聪，晚来喜见人中龙。
更看挥翰光夺目，恍如海蜃浮青红。
一时闻望已难攀，相见平居养浩然。
慷慨胸襟包海岳，轩昂高义薄云天。
散材不谓蒙知遇，孤迹何期遂保全。
碌碌未能酬国士，正惭他日尉通泉。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。